Sussie sterf in sy arms | Maroela Media
Foto’s: Drie van Steenkamp-gesin roerend gegroet. Lees meer hier.
Don Steenkamp (15) se 14-jarige sussie, Marthella, het in sy arms gesterf nadat hy Vrydag op haar en sy ouers afgekom het nadat hul op die plaas Naauwhoek buite Griekwastad in die Noord-Kaap geskiet is.
OFM berig dat Henriëtte Truter haar oor Don ontferm het nadat hy Vrydag net na 18:00 by die dorp se polisiestasie aangekom het om die moord op sy ouers, Deon en Christelle, en sy sussie aan te meld. Truter sê Don was totaal gebroke en dat daar nog van sy sussie se bloed aan sy bene was. Don het aan Truter gesê dat Marthella in sy arms dood is. Volgens die radiostasie het Don gister na ure se ondervraging met rooigehuilde oë uit die polisiekantoor gestap en is hy buite deur familie en vriende omhels. Don is glo hierna terug na die moordtoneel geneem om die polisie te help vasstel of enige iets uit die huis gesteel is. ŉ Polisiewoordvoerder, lt. kol. Hendrik Swart, het aan OFM gesê die ondersoek is tans van so ‘n aard dat hulle nou hoofsaaklik konsentreer op forensiese inligting wat nagegaan word.
Don saam met sy pa, Deon.
Pta-dieretuin betreur afsterwe van olifantkoei
Brand breek uit in JHB-woonstelle